google/wiki40b huggingface dataset:
Greskkypriot

Greskkypriot (gresk:: Ελληνοκύπριοι, Ellinokýprioi; tyrkisk: Kıbrıslı Rumlar) er den etniske greske befolkningen på øya Kypros,  som utgjør øyas største etniske og lingvistiske samfunn.
Greskkypriotene utgjør rundt 77 prosent av befolkningen, men besitter omtrent 59 prosent av øyas landområde etter at Tyrkia invaderte og okkuperte den nordlige delen av øya i 1974. Greskkyprioter er hovedsakelig medlemmer av Den ortodokse kirke på Kypros, en autokefal ortodoks kirke på Kypros som er en av de eldste autokefale kirkene i verden, og fikk sin uavhengighet fra patriarken i Antiokia i 431. Kirken på Kypros omfatter større grupper enn kun de greskortodokse, og i henhold til Kypros' konstitusjon av 1960, omfattes også arabisktalende kristne maronitter, kypriotiske armenere og romersk-katolikker («latinere») som ble gitt valget å bli omfattet i den ene eller andre av to utgjørende samfunn (den gresk eller den tyrkisk), og som til sist stemte ved valg for å tilhøre det greskkypriotiske samfunnet.
Gråkronetanagar

Utbredelse

Arten er endemisk til det vestlige Venezuela.
Yma Sumac

Kuriosa

Hun påsto at hun nedstammet fra inkakeiseren Atahualpa. En annen historie som ble fabrikkert tidlig i 1950-årene, mens hun opptrådte i New York City, gikk ut på at hun var en jødinne ved navn Amy Camus—Yma Sumac baklengs—og født i Brooklyn eller Canada.
Adidas Superstar

Adidas Superstar er en skotype fra Adidas. Skoene ble først lansert i 1969 som en basketballsko i hi-topversjon, kalt Pro Model. Året etter kom Superstar på markedet i en locut, lav utgave. Senere kom det også en midcut kalt Pro Shell med borrelåsstropp.
Hi-topversjonen Pro Model ble på 1970-tallet en ledende sko i amerikansk basketball, såvel i college som NBA. Skoen ble brukt av baskelballegender som Jerry West, Wilt Chamberlain og Oscar Robertson.
Dominansen fikk Nike til å skjerpe konkurransen, og kjøpte seg merkbart inn i NBA og tok stadig flere markedsandeler utover 1980-tallet. Det toppet seg med signeringen av Michael Jordan, og basketballskoen Air Jordan, som er tidenes besteselgende basketballsko. Superstar fortsatte å tape i markedet helt til hiphop-bandet Run DMC slapp den uavhengige singelen «My adidas» fra albumet Raising Hell i 1986, og gav skoen ny status, ikke minst i nye miljøer. Bandet ble knyttet til Adidas som en av de første ikke-sportsorienterte merkedsavtalene i firmaets historie. 
Selv om skoen ble lansert for sportsaktiviteter, og spesielt basketball, er skoen i dag mye brukt som en fritidssko. For en del skointeresserte er den også et samleobjekt. Vanlig brukt kallenavn er shelltoe på grunn av det gummierte tåpanelet
Den skoen som i dag selges under navnet Superstar avviker mye fra den modellen som først ble lansert for 38 år siden. Dagens modell kommer i en rekke utgaver, fra retroutgavene Superstar 80s og Superstar Vintage, til Superstar I, II, TL, ST, Skate, og Wide. Superstar 80s er den mest autentiske på grunn av detaljer som fraværende eyelets, midre bomullspolstring, flatere og gulnet såle og et tåpanel som er kortere, høyere og festet med tre sømmer i front. Størrelsen og artikkelnummeret var tidligere også trykt på linningen og viste skoene at ikke var laget i Sørøst-Asia. Det er heller ikke funnet plass til trekløversymbolet som figurte på de fleste adidasprodukter fra 1970- og 80-tallet og fram til 1992.
Sandfjordelva

Elvas løp

Elva har sitt utspring på nordøsthellingen av Skipskjølen midt inne på Varangerhalvøyas fjellvidde. Herfra renner elva først mot øst, senere nordøst. Sandfjordelva er uten innsjøer. Den har mange små sideelver, hvorav den største er Orošjohka. 
Sandfjordelvas dalføre har en form som er ganske enestående i Norge, idet elva er skåret ned i de flattliggende, løse bergartene i fjellplatået og har en flat og veldrenert dalbunn med et forgreinet elveløp. Den ligner på denne måten enkelte dalfører man kan finne på Spitsbergen, men ikke i Norden for øvrig, utenom Varangerhalvøya.
Hele vassdraget er skogløst, men det vokser vierkratt vokser på elveørene på de nederste fem kilometrene. Deltaet ved munningen er en viktig hekkeplass for småvadere og spurvefugl. Selve dalbunnen har en særegen, interessant flora.

Inngrep og bruk

Vassdraget uten store inngrep. Fv341 krysser vassdraget ved munningen, og det går en grusvei rundt fem kilometer oppover dalen. Det ligger endel hyttebebyggelse i Sandfjord, og et par kraftledninger krysser den nedre delen av vassdraget.

Vern

Vassdraget ble vernet mot kraftutbygging i Verneplan I for vassdrag i 1973, med bakgrunn i de naturvitenskapelige interesser.
En stor del av nedbørfeltet inngår i Varangerhalvøya nasjonalpark, og med unntak av hytteområdene langs fylkesveien ved munningen inngår resten i Persfjorden-Syltefjorden landskapsvernområde. Helt nederst ved havet ligger Sandfjordneset naturreservat, som omfatter et område med flyvesand og sanddyner mellom elvemunningen og bukta utenfor.
Cornelis Evertsen den gamle

Cornelis (Kees) Evertsen den gamle (4. august 1610 – 11. juni 1666) var en nederlandsk admiral som levde i det 17. århundre.

Bakgrunn

Kees Evertsen var kommandør Johan Evertsens yngste sønn, og sønnesønn av vanngeusen Evert Heindricxzen, som er mer kjent under navnet Jan de Kapitein (Kaptein Jan). Ved Johan Evertsen død i 1617 ble alle hans sønner uten unntak forfremmet til løytnant av Zeelands admiralitet.

Karriere

I 1626 begynte hans karriere for admiralitetet, først som kaper, som den gang var et ærlig yrke, og fra 25. august 1636 som kaptein. I 1639 entret han en gallion under slaget ved Downs (eng.: Battle of the Downs).
Under den første engelsk-nederlandske krig var han kommandør, og fra 1. mai 1652 fikk han midlertidig rangen schout-bij-nacht som senere tilsvarer kontreadmiral. Under krigens siste slag, slaget ved Ter Heijde (1653), sank skipet hans, og Kees Evertsen ble holdt som krigsfange i tre måneder. 14. mars 1654 ble den midlertidige forfremmelsen gjort varig, Evertsen ble utnevnt til schout-bij-nacht. Under den nordiske krigen (1655–1661) i tjente han under Michiel Adriaenszoon de Ruyter og var med da Nyborg ble tatt tilbake fra svenskene i 1659. Fra midten av 1661 og frem til januar 1663 tjente han fremdeles under de Ruyter. Han var den tredje høyeste offiseren i middelhavsflåten under aksjonene mot Tunis og Alger.
Under forberedelsene for den annen engelsk-nederlandske krig ble Evertsen forfremmet til viseadmiral av Zeelands admiralitet 16. desember 1664. Etter slaget ved Lowestoft fulgte forfremmelsen til løytnant-admiral 15. juli 1665. Denne forfremmelsen fikk han istedenfor sin eldre bror, Johan Evertsen, som uriktig ble ansett for å være den som forårsaket at slaget ble tapt.
Kaptein Cornelis Evertsen den yngste, Kees' sønn, fulgte i hans fotspor og under det firedagers sjøslaget (11. – 14. juni 1666) førte Kees Evertsen kommandoen over flåten fra sønnens skip «Walcheren». Den 11. juni, slagets første dag, angrep «Walcheren» det engelske skipet «Henry» som var under Rear-Admiral Harmans kommando og satte det i brann. Da Kees Evertsen tilbød Harman at han kunne overgi seg, avviste Harman dette, slukket brannen og unnslapp. Det siste skuddet som ble avfyrt fra «Henry» traff og drepte Kees Evertsen.
Kees Evertsen ble gravlagt i den gamle kirken (ned.: Oude kerk) i Middelburg sammen med broren Johan. Det tok flere år før admiralitetet og familien hadde blitt enige om hvordan graven skulle se ut, men resultatet er fremdeles synlig. I sitt første ekteskap hadde Kees åtte barn, og han gifet seg igjen i 1659. Etterkommerne arvet 45 000 gylden. Bortsett fra sønnen som hadde blitt oppkalt etter ham, hadde Kees en sønn til, Geleyn Evertsen. Begge hans sønner nådde graden løytnant-admiral, og alle tre, Kees, Cornelis den yngre og Geleyn, var kjent for å ha en hard og sta karakter og et hett temperament.
Brian Faulkner

Bakgrunn

Faulkner var den eldste av to sønner, og eldre bror av oberst Dennis Faulkner som var kommandør av Order of the British Empire. Broren James eide Belfast Krage Company som var en av de største skjorteprodusentene i verden og som hadde 3000 ansatte på det meste. Faulkner studerte juss ved Queen's University Belfast i 1939, men han avbrøt studiene da andre verdenskrig brøt ut, og begynte i familiens skjortefabrikk.

Politiker

Faulkner ble parlamentsmedlem for valgkretsen East Down i 1949. Han var da den yngste noensinne i det nordirske parlamentet.
I 1956 ble Faulkner tilbudt og takket ja til jobben som statssekretær i Finansdepartementet.

Statsminister i Nord-Irland

I mars 1971 ble han valgt til leder for Ulster Unionist Party og innsatt som statsminister. Hans ett år i embedet ble en katastrofe både for ham og for partiet UUP, som hadde sittet ved makten i femti år. 
Hans innovative ansats var å gi en kabinettspost (Community Relations) til ikke-unionisten og tidligere NILP-representanten David Bleakley. I juni 1971 foreslo han opprettelsen av tre nye parlamentariske komiteer - to av dem skulle ledes av opposisjonspolitikere. Dette initiativet, som var radikalt for datiden, ble imidlertid innhentet av begivenhetene. Da to nasjonalistiske ungdommer ble skutt av britisske soldater i Derry bestemte Social Democratic and Labour Party (SDLP) seg for å boikotte parlamentet.
Det politiske klima forverret seg da Faulkner den 9. august 1971 innførte internering. I stedet for å roe ned situasjonen eskalerte den ytterligere. Faulkner forsøkte å oppnå sine mål om å roe ned situasjonen med å utnevne den prominente katolske politiker Gerard Newe. Faulkner fremholdt at alle hans tiltak av hadde som mål å bedre befolkningens trygghet.
Den 13. januar 1972 ble 13 ubevæpnede sivile skutt og drept av britiske fallskjermjegere under en demonstrasjon. En fjortende sivilist døde senere av skuddskader. Denne dagen ble senere kjent som Bloody Sunday og innvarslet slutten på Faulkners karriere som statsminister. Han trakk seg få måneder senere. 
Faulkner døde 3. mars 1977 i en alder av 56 år, i en rideulykke mens han var på jakt i nærheten av Saintfield i County Down. Faulkner hadde ridd i full galopp på en smal landevei da hesten hans, Cannonball, gled og falt, og han ble kastet av og drept umiddelbart. Han ble stedt til hvile ved Magherahamlet Presbyterian Church der han lenge hadde vært medlem.
Potens (matematikk)

Notasjon for funksjoner

Dersom et tall angis som opphøyd for en funksjon, før argumentet, betegner dette vanligvis enten en invers (for -1) eller at man anvender samme funksjon et visst antall ganger (for et positivt heltall). F.eks. vil man kunne angi den inverse funksjonen av  som  (for x > 0), og funksjonen  som . 
For trigonometriske og hyperbolske funksjoner har slike eksponenter, etter konvensjon, en noe annen betydning: -1 betegner den trigonometriske inverse funksjonen, og et positivt heltall betegner at man opphøyer funksjonen i dette tallet n ganger. F.eks. vil  brukes ekvivalent med , og  ekvivalent med . Tilsvarende konvensjon for positive heltall gjelder også for logaritmiske funksjoner, der  vanligvis refererer til , ikke .
Floyd County (Iowa)

Navn

Fylket er oppkalt etter Charles Floyd, en av deltakerne i Lewis og Clarks ekspedisjonen.
Kongsberg International School

Kongsberg International School er en internasjonal skole lokalisert i Kongsberg i Buskerud som tilbyr utdanning innen IBO-systemet. Skolen tilbyr i dag godkjent PYP (engelsk Primary Years Programme) fra seks års alder og godkjent MYP (engelsk Middle Years Programme) fra 12 års alder. Kongsberg International school samarbeider også med Kongsberg videregående skole i et felles IB Diploma-program.
Bobai

Bobai (kinesisk: 博白县; pinyin: Bóbái Xiàn) er et fylke i byprefekturet Yulin i den autonome region Guangxi i Folkerepublikken Kina.
Befolkningen var på 1 429 980 innbyggere i 1999.
Gulrandvikler

Utseende

En liten (vingespenn 12 – 14 mm), bredvinget vikler. Forvingen er mørkt gråbrun med lys okerfarget spiss. Den kjennes lett på at vingen har to blå tverrstriper i den ytre delen. Bakvingen er gråbrun. Larven er grå, med brunsvart hodekapsel og glinsende brunsvarte ryggplater på det fremste og bakerste kroppsleddet.

Levevis

Tradisjonelt har man regnet med at larvene til denne arten utvikler seg i fruktene ("bærene") til kornell, trollhegg og geitved. Men utvokste larver har også blitt funnet blant visne blader av eik og edelkastanje, og det er mulig at den ernærer seg av disse. De voksne sommerfuglene flyr i mai og juni. Den er sjelden i Norge og ble listet som nær truet (NT) i den norske rødlisten fra 2006. Ved revisjonen i 2010 ble arten reklassifisert som ikke truet.

Utbredelse

Den er utbredt i Vest- og Mellom-Europa. I Norge er den bare kjent fra Østfold.
Jevgenij Kosjevoj

Dopingsak

Kosjevoj var utestengt i to år fra 2007 til 2009 for dopingmisbruk.
Volga (bil)

Volga er merkenavnet på en rekke personbiler fra russiske GAZ. I det gamle Sovjetunionen hadde Volga svært høy status, og ble brukt av blant andre høytstående personer i kommunistpartiet. Volga-navnet har vært i bruk siden 1956.

GAZ-21

GAZ M21 Volga var den første bilen under navnet Volga, og ble utviklet tidlig på 1950-tallet. Volga-modellene ble bygget for å vare i det tøffe klimaet i Sovjetunionen, og hadde derfor høy bakkeklaring, et robust understell, slitesterk motor og en rustbeskyttelse som var enestående på 1950-tallet.
Utseendet var på linje med de populære modellene fra USA i samme periode, og var utstyrt med en rekke luksusdetaljer som gav GAZ høyere status. Volga M21 var den mest luksuriøse bilen noen innbygger i Sovjetunionen hadde lov til å eie, men på grunn av den høye prisen hadde kun rundt 2% av befolkningen råd.
Bilens størrelse og konstruksjon gjorde den populær til politi- og drosjebruk, og varianter med V8-motor var i bruk for KGB. En automatisk girkasse var tilgjengelig tidlig på 1960-tallet, da GAZ forsøkte seg på det amerikanske markedet. Volga M21 ble produsert i sedan-utgave fra 1956 til 1970, og som stasjonsvogn (under navnet GAZ M22 Universal) fra 1962 til 1970.

GAZ-24

GAZ M24 Volga liknet på datidens modeller fra Chevrolet og Ford, og ble satt i produksjon i 1967 (serieproduksjon fra 1970). Stasjonsvognutgaven ble lansert i 1972. Produksjonen av GAZ M24 fortsatte helt frem til 1992. Med denne modellen hadde GAZ moderat suksess på eksportmarkedene, og den ble GAZ' mest solgte modell, med over 600 000 produserte.
Fra 1960-tallet til 1980-tallet ble bilen også montert i Belgia. Bilene ble sendt fra Sovjetunionen til Antwerpen uten motor, og med en demontert girkasse i bagasjerommet. På fabrikken i Belgia ble modellene montert sammen med motorer fra Rover eller Peugeot.

GAZ-3102

En oppdatert og mer luksuriøs utgave av M24 ble lansert i 1982, og er fortsatt i produksjon.
Volga 31029, med en mer aerodynamisk front, ble produsert fra 1991 til 1996.

GAZ-3110

GAZ-3110 er en mer moderne variant av GAZ M24, og ble lansert i 1997. Modellen er klart inspirert av Volvo, og sedanutgaven var i produksjon frem til 2003, mens stasjonsvognutgaven (Volga 310221 Universal) var i produksjon frem til 2005.
Vikvatnet

Regulering

De første reguleringsarbeidene ved Vikvatnet ble startet i 1924 med en oppdemming av Fremste Vikvatnet, som også ble senket 2,2 meter. Heimste Vikvatnet ble samtidig senket 1 meter og oppdemmet 1,65 meter. Anlegget lå over 1 300 meter over havet i svært uveisomt terreng, og de største kostnadene var til transporten opp fra Tafjord, som foregikk med hest, båt og taubane. Reguleringen av Vikvatnet er senere utvidet flere ganger, sist ved utbyggingen av Tafjord 5 kraftverk. På 1990-tallet ble det lille Tafjord 6 kraftverk bygget for å utnytte fallet i overføringstunnelen fra Vikvatnet til Brusebotnvatnet, som er inntaksmagasin for Tafjord 5.
Houston Open

Houston Open er en golfturnering på PGA-touren som arrangeres i Houston i Texas. Turneringen ble spilt for første gang i 1922, og siden 1946 har Houston Golf Association hatt ansvar for arrangementet.
Turneringen ble i 2019 flyttet til høsten og dermed ikke avholdt under PGA-touren 2018/19. I stedet ble turneringen avholdt som den femte turneringen på PGA-touren 2019/20.
Bogue oljekraftverk

Bogue oljekraftverk er et varmekraftverk på Jamaica, bestående av flere utbyggingstrinn og enheter. Det har en installert produksjonskapasitet på 205 MW, fordelt på blokker a 2+1 turbins 120 MW combinasjonsverk kraftvarmeverk), og fem-turbins 83,5 MW generasjonskraftverk. Anlegget ble påbegynt omkring 1970, og stod ferdig i 2003. Brenselkilden er dieselolje i begge enhetene.
Operatør er Jamaica Public Service Co Ltd, og utstyret og arbeid er levert av en rekke kontraktører, deriblant Ansaldo, General Electric, m.fl.
Paul Li Zhenrong

Liv og virke

Han var eneste barn til en katolsk familie. Da han var 16, begynte han på juniorseminaret i Xianxian, og studerte senere på storseminaret i Jingxian. I 1943 trådte han inn i jesuittordenen i Xianxian, og studerte så teologi ved Xujiahuiseminaret i Shanghai.
Den 30. mai 1951 ble han presteviet av biskop Ignatius Gong Pinmei av  Shanghai. Jesuittordenen sendte ham så til bispedømmet Xianxian, som hadde vært jesuittenes misjonsfelt siden 1856.
Han nektet å gå med i den kinesiske patriotiske katolske forening, noe som førte til at han ble tatt i forvaring i 1955 og 1957. I desember 1957 ble han dømt for kontrarevolusjonær virksomhet til syv års fengsel og fratatt borgerettighetene for ytterligere tre år. Han ble løslatt i desember 1968.
Men nok en fengsling begynte i april 1977, for tolv år pluss fem år uten borgerrettigheter. Men i oktober 1980 ble han løslatt og politisk rehabilitert.
I april 1983 ble han bispeviet som biskop av Xianxian. Dette var i undergrunnskirken, og myndighetene anerkjente ikke bispevielsen. 
Sent i 1989 forsøkte sikkerhetspolitiet å arrestere ham. Det var etter at undergrunnskirken hadde organisert en bispekonferanse. Mange undergrunnsbiskoper ble da fengslet, men biskop Li klarte å holde seg i skjul. I juni 1991 ble han fungerende leder for bispekonferansen, ettersom alle de andre lederne var tatt av politiet. 
Han ble den siste fra dette lederskapet som ble funnet og arrestert. Det skjedde 11. desember 1991 i Tianjin. Han ble da lagt inn under falsk navn på et sykehus der for behandling av hans magekreft. Etter operasjonen ble han arrestert. Det ble også det katolske legeparet som hadde operert ham. Myndighetene avviste senere denne saksfremstillingen, og sa at han fremdeles (november 1991) lå til behandling på sykehuset.
Frokost-TV

1983-1993: Frokost-TV

Programmet gikk kun på lørdager fra kl. 08.00 til kl. 10.00. Programledere de første årene var blant annet Toppen Bech og Brita Blomquist (fra 1986) og Terje Sølsnes. Ellers medvirket blant annet Finn Schjøll (Blomster-Finn) i programmet, fra 1987. Fra høsten 1991 fikk programmet ny sendetid. Da begynte programmet kl. 09.00 og varte til 11.00. Programmets siste sending var 15. mai 1993.
Frokost-TV viste også en del barneprogrammer på denne tiden. De som kanskje huskes best var den franske tegnefilmen Shagma som ble sendt fra 1986, SuperTed og Bippe Stankelbein. Fra høsten 1991 ble Barne-tv fjernet fra Frokost-tv

1999-2000: NRK Morgennytt

Den 16. august 1999 startet NRK Morgennytt sine sendinger, med en tre timer lang morgensending på NRK1 fra cirka 06.30-09.30. Fra høsten 2000 fikk programmet ny og kortere sendetid. Fra og med 4. september 2000 startet programmet kl 07.00 og varte til 08.15. Siste sending for NRK Morgennytt var 20. desember 2000.

2001: Frokost-TV

8. januar 2001 startet NRK opp frokost-TV med det opprinnelige navnet, Frokost-TV. Programmet varte fra kl 06.58 til 09.00. Programledere var Anne Grosvold og Øystein Bache/Rune Gokstad (Bache og Gokstad ledet halvparten hver). Programmet ble imidlertid nedlagt samme år (etter kun 70 sendinger), og Frokost-TVs siste sending i denne omgang var 6. april 2001.

2003-2008: Frokost-TV

Den 16. september 2003 forsøkte NRK seg på nytt med Frokost TV, og denne gangen lovet daværende kringkastningssjef John G. Bernander at programmet var kommet for å bli. Programmet hadde sendestart 06.28 (fra 30. januar 2006 06.25) og varte til 09.30. 
Frokost-TV var fra høsten 2003 til 17. mai 2008 navnet på morgenprogrammet i NRK, som gikk fra mandag til fredag.
Lørdag 17. mai 2008 la NRK ned Frokost-TV, for å frigjøre midler til andre tv-satsinger, som drama.

2008-2014: Morgennytt

Høsten 2008 gjenoppstod Morgennytt, med første sending 25. august. Programmet sendes fra studioet der NRK Nyheter sender sine nyhetssendinger på dagtid fra, og ble fra starten av samsendt i NRK1 og NRK2. NRK2 sluttet senere å sende programmet. Programmet sendte fra 2008 til 2011 sendt fra kl. 6.30 til kl. 10.00, men fra 2012 ble sendestarten flyttet til kl. 7.00. Den første uken hadde programmet i gjennomsnitt 24 000 seere og en seerandel på 17,2 prosent, mens programmet i uke 36 (2008) hadde 23 000 seere og en seerandel på 16 prosent. TV 2s God morgen, Norge! hadde de samme ukene henholdsvis 84 000 seere (56,3 prosent seerandel) og 87 000 seere (57,5 prosent seerandel). Totalt var 289 000 seere innom Morgennytt i løpet av sendetiden i gjennomsnitt de to første ukene. I desember 2009 var seerandelen økt til 20 prosent. Morgennytt ble lagt ned 1. februar 2014.
Han Shundi

Bakgunn

Keiser Shùn var den eneste sønnen til keiser Han Andi, men da Andi døde i 125 ønsket hans barnløse keiserinne Yan Ji å beholde makta, så hun tvang Prins Bǎo (hun hadde fått keiser An til å frata ham tittelen kronprins i 124) til å frasi seg tronen til fordel for Liú Yì, markien av Beixiang. Liú Yì døde etter å ha regjert i mindre enn syv måneder.

Keiser

En gruppe evnukker som var lojale mot prins Bǎo, ledet av Sun Cheng, utførte da et statskupp mot enkekeiserinna, og den ti år gamle Bǎo ble så gjort til keiser Shùn.
Folket satte store forhåpninger til keiser Shun, de håpet han skulle være annerledes en faren, som hadde regjert både slett og brutalt. Og rett nok var keiser Shun mild, men egentlig like så inkompetent som administrator som faren hadde vært. Det bar både kompetende og dårlige folk i embedsverket, og keiser Shun ville satse på de gode - uten helt å forstå hvem han burde holde på avstand. I 126 forsøkte den kompetente Sun Cheng å oppmuntre den unge keiser til å gjennomføre omfattende reformer, men han ble i stedet fjernet fra hoffet. Vel ble han hentet tilbake til hovedstaden i 128, men uten innflytelse slik at han ikke fikk keiseren til å igangsette reformene. En annen antakelig for det meste positiv influens var keiseren amme Song E (宋娥), som beskrives som en god kvinne - men hun hadde ikke nok kunnskaper og stod under enkekeiserinnens innflytelse. 
Blant embedsfolkene og evnukkene grasserte korrupsjonen. Keiseren stolte også alt for meget på son svigerfar Liang Shang, som lignet ham selv i vesen og ferdigheter. Senere, etter at Liang Shang døde i 141, satset han på Liang Shangs sønn Liang Ji, enekorrupt og herskesyk person. Keiser Shuns herrskap var bedre enn farens, men dynastiets forfall lot seg ikke bremse meget.
I 144, allerede svakket av sykdom, utpekte keiser Shun sin eneste sønn, Liu Bing (劉炳), født av konkubinen Yu i 143, til kronprins. Keiser Shùn døde npen få måneder etter, 30 år gammel, etter å ha regjert i 19 år, og ble etterfølgt av kronprinsen, som ble keiser Han Chongdi. Enkekeiserinne Liang var regent mens han var liten; selv om hun var ganske kompetent gjorde hun det feilgrep å fortsette å stole på Liang Ji, som var hennes bror. Dette skulle aksellerere krisene i Han-dynastiet.